Hvor+dro+vikingene+hen.

Av Fredrik Husevåg De svenske vikingene dro hovedsakelig østover rundt Østersjøen, opp og ned langs de russiske elver og til Baltikum områdene. I følge historieboka er de svenske vikingene, "Rus", årsaken til navnet Russland. Grunnen til at de svenske vikingene klarte å komme seg nedover dagens Russland, er fordi vikingskipene er bygget slik at de kan dras over tørre områder, samtidig som de ligger høyt i vannet og dermed kan de komme seg rundt selv om vannet er svært lavt. Dette gjør at vikingene kunne komme seg rundt på de fleste steder hvor andre store skip ville fått problemer. De danske vikingene derimot, dro sørover og ned mot England og Frisland. Etter hvert klarte de å etablere riket Danelagen som holdt i en liten periode i middelalderen. Norske vikinger dro også mot England, altså vestover. De herjet nord for De britiske øyer, Irland og langs hele England. Etter en stund ble Island bosatt, dette skjedde i 870, og herifra reiste de videre til Grønland og Vinland.